Cond zij allen dat een deylinge gesciet en gemaect es tusschen henicke
en wouten vanden borchove gebrueden joffrouwe maghtelde en joff
agneese hoen susten kijnde wouts wilen vande borchove te wete de voirs
woute joffr maght en agneese te voen uut joffr anne hoe moed broede
gedaen van alsulken goede als den voirs gebrueden en gesustn bleve sijn
nae de doet des voirs wouts wilen hoers vads en hen blive en verstorve
moege vand doet d voirs joffr anne hoe moed te deylen
Ende sijn bleve en gevallen den voirs henricke vande borchove in sijn deylinge
de goede hier nae bescreve Te wete inde yerste thoff te miskem met
sijnre toebehoirte en met tween wuwen dair neve gelege met den
hove acht de schue met ene bogde gelege voir thof streckende langs
tot aen de hoelstrate dairt valveken steet Item ix dachmael lands
gelege gelege acht de stallinge vande voirs hove tussce den watloep
aldair en de goede jans van goethuyse It drie dachmael beemts gehete
den diepenbeemt gelege tusschen beatrix dengels beemt en de molen
strate aldair It een half boend beemts gehete den oude bogart gelege
tussce de voirs molenstrate en ene beemt dien den voirs woute in sijn
deylinge gevalle es It een half boend beemts gehete coninx half
boend gelege tusschen de velpe aldair en de beemde hen wouts van
kersbeke gelijcme de voirs goede van hen arnde van elden te leene
houdende es It i boend lands gelege te nedhem inde pchie
van misken in drien stucke dair af dat deen stuc houden een half
boend es gelege tussce den bosch der kijnden van nedhem en jans
lant vanden driessche dand stuck houden oec boend es geleg
tussce d kijnden bosch van nedhefn en katline weyns lant terde
stuck houden een halff boend es gelege benede op de herstrate tussce
de lande jans vande huys en de lande juliane van schote gelijcme tselve
ondhalf boend lands vande abdt van vliedbeke te leene houdende es
It vijf dach lands gelege aen den kalenberch tussce de lande jans
van thiene en mychiels bleeders dwelcme van joffr katline van
boechout te leene houdende es It ondhalf dach lands gelege te
miskem tussce den waterloep en claes scepens lant It xxv roede
lands gelege tussce de lande d vrouwe van landeloes en henrix
gielijs Item een block ond lant en wijngart houden optrent een